《法曲献仙音 其二 曹溪六祖袈裟》
清代·董元恺

织就木棉，裁成碧绢，光耀玉环金缕。服号离尘，布名屈朐，一钵金来西土。

想夜半传心印，把心灯遮住。宝林古。历唐宋，禁闱崇护。

袈裟阔、都作河山坐。具龙象，遍琳宫，怎犹存亚仙祠墓。

庾岭藏身，踞石根慧明辞去。只密证潜符，千载信衣留处。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。